PATVIRTINTA

Trakų r. Lentvario Motiejaus Šimelionio gimnazijos

direktoriaus Jono Kietavičiaus

2015-06-11 įsakymu Nr. V-68

**TRAKŲ R. LENTVARIO MOTIEJAUS ŠIMELIONIO GIMNAZIJOS MOKINIŲ ELGESIO TAISYKLĖS
SU SKATINIMO,  DRAUSMINIMO BEI POVEIKIO PRIEMONIŲ TAIKYMO NETINKAMAI BESIELGIANTIEMS MOKINIAMS SISTEMA**

**I. BENDROSIOS NUOSTATOS**

1. Trakų r. Lentvario Motiejaus Šimelionio gimnazijosmokinių elgesio taisyklės (toliau vadinama – Taisyklės) reglamentuoja mokinių elgesį prieš pamokas, pamokų ir pertraukų metu, mokinių pažeidžiančių Taisykles, atsakomybę ir skatinimą, nustato mokinių, jų tėvų (globėjų), klasės auklėtojo, soc. pedagogės, psichologės, dalykų mokytojų, kitų mokyklos darbuotojų bei administracijos bendradarbiavimo galimybes skatinant ir drausminant mokinius.

2. Šios Taisyklės sudarytos remiantis Lietuvos respublikos švietimo įstatymu, Vaiko teisių konvencija, LR švietimo ir mokslo ministro 2012 m. rugpjūčio 28 d. įsakymu Nr. V-1268 „Dėl pritarimo rekomendacijoms dėl poveikio priemonių taikymo netinkamai besielgiantiems mokiniams“, gimnazijos nuostatais.

3. Taisyklių nuostatos taikomos tiek, kiek šių teisinių santykių nereglamentuoja Lietuvos Respublikos įstatymai arba kiti teisės aktai.

4. Kiekvienas mokinys privalo žinoti šias Taisykles bei laikytis jų.

5. Taisykles įsakymu tvirtina gimnazijos direktorius suderinęs su gimnazijos taryba.

**II. TIKSLAI IR UŽDAVINIAI**

6. Sukurti sistemą, kuri padėtų kurti palankų emocinį klimatą mokytis.

7. Skatinti mokinių vidinį poreikį tobulėti ir ugdytis vertybines nuostatas, aktyvumą, visuomeniškumą.

8. Didinti mokinių atsakomybę už save bei klasės draugų mokymąsi ir elgesį.

**III. MOKINIŲ ELGESIO TAISYKLĖS**

**9. Mokiniai turi teisę:**

9.1. gauti geros kokybės švietimo paslaugą;

9.2. į minties, sąžinės, religijos, žodžio laisvę;

9.3. gauti psichologinę ir specialiąją pedagoginę, socialinę pedagoginę, informacinę pagalbą, sveikatos priežiūrą mokykloje, informaciją apie savo pasiekimų vertinimą ir kitą su mokymusi susijusią informaciją;

9.4. mokytis savitarpio pagarba grįstoje, psichologiškai, dvasiškai ir fiziškai saugioje aplinkoje, turėti higienos reikalavimus atitinkančius mokymosi krūvį ir darbo vietą;

9.5. į nešališką mokymosi pasiekimų įvertinimą;

9.6. dalyvauti gimnazijos savivaldoje;

9.7. nustatyta tvarka naudotis gimnazijos vadovėliais, biblioteka, sporto sale, mokomaisiais kabinetais, kompiuteriais ir kita įranga ar priemonėmis;

9.8.  puoselėti kalbą, kultūrą, papročius, tradicijas;

9.9.  dalyvauti popamokinėje veikloje;

9.10. burtis į mokinių organizacijas, neprieštaraujančias LR įstatymams;

9.11. gauti informaciją apie save, dalyvauti, svarstant jo elgesį;

9.12. gimnazije padėti kurti atmosferą, kurioje visi galėtų darniai mokytis, dirbti;

9.13. įstatymų nustatyta tvarka ginti savo teises.

**10. Mokiniai privalo:**

10.1. laikytis Švietimo įstatymu, gimnazijos nuostatais, mokymo sutartimi, šiomis Taisyklėmis ir kitais gimnazijos vidiniais dokumentais nustatytų pareigų, vykdyti mokyklos administracijos, pedagogų ir kitų darbuotojų teisėtus reikalavimus;

10.2. stropiai ir sąžiningai mokytis, lavinti savo gabumus, įgyti pakankamai žinių ir patirties tam, kad teisingai pasirinktų tolesnį mokymosi kelią;

10.3. būti mandagūs, paslaugūs, ir kultūringi, pagarbiai elgtis su mokytojais, kitais mokyklos darbuotojais, gimnazijos bendruomenės nariais ir gimnazijos svečiais;

10.4. visur vadovautis etikos, mandagaus elgesio, atsakomybės už savo elgesį principais, saugoti gimnazijos garbę. Nežeminti gimnazijos mokinių, nesityčioti iš jų dėl aprangos, šukuosenos ir kitų dalykų;

10.5. tausoti gimnazijos patalpas, inventorių, atlyginti netinkamu elgesiu gimnazijai padarytą turtinę žalą;

10.6. be priežasties nevėluoti į pamokas, nepraleidinėti pamokų; praleidę pamokas atnešti klasės auklėtojui tėvų (globėjų) ar gydytojų pažymą. Ligos atveju iki 3 dienų pateisinimą gali rašyti tėvai arba gydytojas, jei sergama ilgiau negu 3 dienas, turi būti gydymo įstaigos pažyma;

10.7.  kalbėti taisyklinga kalba, nevartoti necenzūrinių žodžių;

10.8. pamokų, pertraukų, renginių metu elgtis taip, kad nekiltų pavojus jų pačių ir kitų sveikatai ir gyvybei;

10.9. rūpintis asmeninių daiktų saugumu, nepalikti vertingų daiktų be priežiūros;

10.10. palaikyti švarą gimnazijoje ir jos teritorijoje;

10.11.  tausoti inventorių, mokymo priemones;

10.12. į pamokas ateiti tvarkingai apsirengę su uniforma (Trakų r. Lentvario Motiejaus Šimelionio gimnazijos mokyklinių uniformų dėvėjimo reglamentas)*,*kūno kultūros pamokose dalyvauti su sportine apranga ir avalyne;

10.13. laikytis saugos taisyklių: neliesti apšvietimo lempų, priešgaisrinės apsaugos priemonių, elektros rozečių, elektros skydų, negadinti santechninių įrengimų;

10.14. nebėgioti koridoriais, laiptais, sukeliant pavojų sau ir kitiems;

10.15. prieš kiekvienų mokslo metų pradžią pasitikrinti sveikatą ir iki rugsėjo 15 dienos pateikti klasės auklėtojui medicininę pažymą apie sveikatos būklę;

10.16. mokinys, išvykdamas iš gimnazijos, privalo atsiskaityti su biblioteka.

**11. Pamokų metu mokiniai privalo:**

11.1. būti dėmesingi, vykdyti mokytojų nurodymus;

11.2. turėti reikalingas pamokai priemones  ir atlikti paskirtas užduotis. Mokiniai, neatlikę namų darbų, neatlikimo priežastis turi prieš pamoką paaiškinti mokytojui;

11.3. savo elgesiu netrukdyti darbo mokytojui ir kitiems mokiniams;

11.4. būti atsakingu už savo darbo vietą, palikti ją tvarkingą;

11.5. įėjus į klasę mokytojui, o pamokos viduryje – gimnazijos vadovui ar svečiui, pasisveikinti atsistojant;

11.6. pamoką baigti, kai apie tai pasako mokytojas.

**12. Mokiniams draudžiama:**

12.1. pamokų metu naudotis mobiliaisiais telefonais, grotuvais, ausinukais, kitomis naujausiomis informacinėmis technologijomis. Telefonų garsinis signalas turi būti išjungtas;

12.2. be mokytojo leidimo išeiti iš pamokos;

12.3. įsinešti į gimnaziją daiktus, keliančius pavojų sveikatai ir gyvybei (adatėlės, peiliai, kastetai, dujų balionėliai, pirotechnikos priemonės);

12.4. vartoti alkoholį, narkotines medžiagas, rūkyti, žaisti azartinius žaidimus, keiktis, smurtauti      (pravardžiuoti, erzinti, spardytis, kumščiuoti, apkalbėti, užrašinėti piktus ir bjaurius žodžius apie kitą asmenį, ignoruoti, gadinti kito asmens daiktus ir kt.), reketuoti (daiktų ar pinigų reikalavimas bei atėmimas);

12.5. filmuoti, fotografuoti, naudoti diktofoną gimnazijoje ir jos teritorijoje be administracijos, klasės auklėtojo ar mokytojo leidimo;

12.6. be mokytojo leidimo į kompiuterį įdiegti arba panaikinti bet kokią programą;

12.7. gadinti ar pasisavinti gimnazijos turtą;

12.8. kviesti pašalinius asmenis, nesimokančius ar nedirbančius gimnazijoje, į gimnazijos renginius bei gimnazijos patalpas be klasės auklėtojo ar gimnazijos administracijos leidimo;

**IV. MOKINIŲ SKATINIMAS**

|  |  |  |
| --- | --- | --- |
|  **SKATINIMO  PRIEMONĖ** | **SKATINIMO KRITERIJUS** | **KAS SKIRIA** |
| Žodinis pagyrimas, įrašas el. dienyne | Už mokymosi pasiekimus | Mokytojas |
| Nuotrauka gimnazijos internetinėje svetainėje arba nuotrauka gimnazijos Garbės lentoje | Už labai gerą mokymąsi ir elgesį mokslo metų pabaigoje | Klasės auklėtojas, pavaduotojas ugdymui |
| Padėkos raštas | Už prizines vietas konkursuose, olimpiadose, varžybose (rajone, respublikoje, tarptautinėse) | Direktorius |
| Diplomas (esant galimybei – prizai) | Už prizines vietas konkursuose, olimpiadose, varžybose (gimnazijoje) | Direktorius |
| Padėkos raštas | Už dalyvavimą konkursuose, olimpiadose, varžybose (rajone, respublikoje, tarptautinėse) | Direktorius |
| Žodinė padėka | Už labai gerą elgesį (Mokinio  taisykles) | Bet kuris mokyklos darbuotojas |
| Padėka | Už labai gerą elgesį (Mokinio  taisykles, mokslo metų pabaigoje) | Klasės auklėtojas, direktorius |
| Organizuojama kelionė (jei yra galimybė) | Maksimaliai galimam mokinių skaičiui, kurie labai gerai mokėsi, garsino gimnaziją | Klasių auklėtojai, pavaduotojai ugdymui |

**V. MOKINIŲ DRAUSMINIMAS**

|  |  |  |
| --- | --- | --- |
| **DRAUSMINIMO PRIEMONĖ** | **DRAUSMINIMO KRITERIJUS** | **KAS SKIRIA** |
| **Nuobaudos už pamokų nelankymą ir vėlavimą į pamokas** |   |   |
| Pranešimas raštu į elektroninį dienyną klasės auklėtojui | 3 pavėlavimai į pamoką | Dalyko mokytojas |
| Drausmės pažeidimo pažyma soc. pedagogei | Daugiau nei 3 pavėlavimai į pamoką | Klasės auklėtojas |
| Tėvų (globėjų, rūpintojų) informavimas | Praleidus be pateisinamos priežasties 7 pamokas ar pabėgus bent iš vienos pamokos | Klasės auklėtojas |
| Svarstymas mokyklos VGK darbo grupėje ir drausmės pažeidimo pažyma | Praleidus be pateisinamos priežasties 20 ir daugiau pamokų per mėnesį ar pabėgus 3 kartus | Soc. pedagogas |
| Direktoriaus papeikimas įrašant į asmens bylą, informacija tėvams (globėjams, rūpintojams) | Situacijai blogėjant | Direktorius, klasės auklėtojas (informuoja) |
| Perduodamas Nepilnamečių reikalų inspekcijai VTAT dėl administracinių poveikio priemonių taikymo šeimai | Situacijai nepagerėjus | Direktorius, soc. pedadogas |
| **Nuobaudos už nepagarbų, įžūlų, žeminantį elgesį su mokytojais, mokiniais, kitais mokyklos bendruomenės nariais, necenzūrinių žodžių vartojimą** |
| Žodinis įspėjimas | 1 kartas | Bet kuris mokyklos darbuotojas |
| Drausmės pažeidimo pažyma soc. pedagogui | Pasikartojantis elgesys | Bet kuris mokyklos darbuotojas |
| Padarytų nusižengimų aprašymai perduodami Policijos komisariatui dėl administracinių poveikio priemonių taikymo ATPK 174,175,181,1811str.) | 3 drausmės pažeidimo pažymos | Direktorius, soc. pedagogas |
| **Nuobaudos už azartinių lošimų organizavimą ir dalyvavimą juose (azartinis - bet koks lošimas iš pinigų, daiktų ar kitokių vertingų daiktų siekiant gauti pelno arba naudos)** |
| Žodinis įspėjimas, priemonės konfiskuojamos ir grąžinamos tik tėvams (globėjams, rūpintojams) | Pirmas kartas | Bet kuris gimnazijos darbuotojas |
| Drausmės pažeidimo pažyma soc. pedagogui | Pasikartojus | Bet kuris gimnazijos darbuotojas |
| Padarytų nusižengimų aprašymai perduodami Policijos komisariatui dėl administracinių poveikio priemonių taikymo ATPK 174,175,181,1811str.) | 3 Drausmės pažeidimo pažymos | Direktorius, soc. pedagogas |
| **Nuobaudos už naudojimąsi telefonais ir ausinukais pamokų metu** |
| Žodinis įspėjimas | Pirmas kartas | Mokytojas |
| Drausmės pažeidimo pažyma, daiktai perduodami klasės auklėtojui ir grąžinami tik tėvams (globėjams, rūpintojams) | Pasikartojus | Mokytojas, klasės auklėtojas |
| **Nuobaudos už alkoholio, tabako ir narkotinių medžiagų vartojimą mokykloje, mokyklos teritorijoje, atsinešimą, atvykus į mokyklą apsvaigus** |
| Drausmės pažeidimo pažyma, griežtas papeikimas, šalinimas iš gimnazijos | Pirmas kartas | Bet kuris gimnazijos darbuotojas, pavaduotojas, direktorius |
| Nusižengimo aprašymas perduodamas nepilnamečių reikalų inspekcijai dėl prevencinio pokalbio | Pasikartojus | Direktorius, soc. pedagogė  |
| Griežtas papeikimas įrašant į asmens bylą, Drausmės pažeidimo pažyma, informuojamas nepilnamečių reikalų inspektorius | 3 drausmės pažeidimo pažymos | Direktorius, pavaduotojas |
| **Nuobaudos už tyčinį mokyklos turto sugadinimą, svetimų daiktų pasisavinimą, vadovėlių ir grožinės literatūros knygos pametimą** |
| Atpirkti tokį pat vadovėlį arba sumokėti dvigubą vadovėlio kainą; nupirkti tokią pačią knygą arba kito autoriaus knygą už tokią pačią pinigų sumą | Vadovėlio ar grožinės literatūros pametimas | Bibliotekos darbuotoja |
| Drausmės pažeidimo pažyma, žala atlyginama pagal Civilinio kodekso 6.275 ir 6.276 str. | Tyčia sugadinus gimnazijos turtą | Pavaduotojas ūkio reikalams, soc. pedagogas |
| Drausmės pažeidimo pažyma, informuojama policija | Pasisavinus svetimą daiktą | Soc. pedagogas |

**VI. POVEIKIO PRIEMONIŲ TAIKYMAS NETINKAMAI BESIELGIANTIEMS MOKINIAMS**

13. Šia tvarka siekiama padėti gimnazijos darbuotojams veiksmingai reaguoti į kraštutinius mokinių netinkamo elgesio atvejus bei iškilusią grėsmę, siekiant užtikrinti gimnazijos bendruomenės narių ir (ar) kitų asmenų fizinį ir psichologinį saugumą.

14. Tvarka nustato galimas taikyti poveikio priemones netinkamai besielgiantiems mokiniams, taip pat pagrindines šių priemonių taikymo gimnazijoje sąlygas.

**15.Vartojamos sąvokos:**

**Draudžiami daiktai** – bet kokie daiktai (reikmenys), gaminiai ar medžiagos, kurių apyvarta uždrausta arba ribojama Lietuvos Respublikos įstatymų ar kitų teisės aktų saugumo, sveikatos apsaugos ir kitais visuomenės poreikiais, taip pat  kiti Mokykloje draudžiami turėti daiktai (reikmenys), gaminiai ar medžiagos, kurių sąrašas nurodomas gimnazijos darbo tvarkos taisyklėse.

**Netinkamas mokinio elgesys** – mokinio elgesys, keliantis realų pavojų jo paties ir (ar)  kitų asmenų gyvybei, sveikatai, psichologiniam ar fiziniam saugumui arba turtui, taip pat pasikartojantis, tyčinis, agresyvus, įžūlus, griaunantis ugdymosi procesą, pažeidžiantis kitų asmenų garbę ir orumą bei psichologinį ir fizinį saugumą mokinio elgesys.

**Poveikio priemonė** – gimnazijos darbuotojo veiksmai, kuriais siekiama nutraukti ar sustabdyti netinkamą mokinio elgesį bei atkurti psichologiškai ir fiziškai saugią ir savitarpio pagarba grįstą ugdymosi aplinką.

**Pagrįsti fiziniai veiksmai**– su fiziniu kontaktu susiję gimnazijos darbuotojo veiksmai mokinio atžvilgiu, kurių  gali būti imamasi siekiant nutraukti mokinio elgesį, keliantį realų pavojų jo paties ir (ar) kitų asmenų gyvybei, sveikatai, psichologiniam ar fiziniam saugumui arba turtui, arba užkirsti jam kelią.

U**gdymosi vietos pakeitimas** – laikinas mokinio atskyrimas nuo kitų mokinių, tęsiant mokinio ugdymąsi kitoje gimnazijos patalpoje arba teikiant mokiniui reikiamą švietimo pagalbą.

**16.** **Pagrįsti fiziniai veiksmai**

Gimnazijos darbuotojas pagrįstus fizinius veiksmus mokinio atžvilgiu gali taikyti tik tais atvejais, kai siekiama:

16.1. apsaugoti mokinį nuo savęs ar kitų asmenų (su)žalojimo;

16.2. užkirsti kelią ir (ar) nutraukti smurtinį mokinio elgesį prieš kitus mokinius, gimnazijos darbuotojus ar kitus aplinkinius asmenis;

16.3. neleisti mokiniui palikti patalpos, jeigu jo pasišalinimas kelia grėsmę jo paties ar kitų asmenų saugumui;

16.4. nutraukti mokinių tarpusavio muštynes, jei mokinys(-iai) nereaguoja į žodinius gimnazijos darbuotojo paliepimus jas nutraukti;

16.5. nutraukti mokinio veiksmus, kuriais niokojamas turtas, ir (ar) apsaugoti turtą nuo galimo sunaikinimo ar sugadinimo arba sustabdyti netvarką;

16.6. atskirti mokinį, griaunantį bendrą klasės tvarką ar gimnazijos renginį, kai jis nepaiso pakartotinių reikalavimų ir raginimų laikytis elgesio taisyklių, išvedant jį iš patalpos (pavyzdžiui, klasės, salės, valgyklos ar pan.).

17. Pagrįsti fiziniai veiksmai gali varijuoti nuo stovėjimo tarp mokinių gresiant, potencialiam atviram jų konfliktui, stovėjimo prieš mokinį, siekiant užkirsti kelią pavojingam mokinio elgesiui (pavyzdžiui, siekiant atitverti kelią prie lango, jei mokinys grasina iššokti, ar pan.), vedimo paėmus už rankos, iki mokinio sulaikymo, fiziškai apribojant mokinio veiksmus. Mokinio sulaikymas gali būti naudojamas tik ekstremaliose situacijose (pavyzdžiui, kai siekiama nutraukti mokinių muštynes, jeigu nėra kitų galimybių jų išskirti nenaudojant fizinės intervencijos; kai siekiama nutraukti mokinio save žalojantį elgesį, jį apglėbiant ir laikant tol, kol mokinys nurims, ir pan.).

**18. Fizinis kontaktas su mokiniu yra laikomas tinkamu tokiose situacijose:**

18.1. mokinį(-ius) laikant už rankos(-ų), sudarant ratą, žaidžiant žaidimus;

18.2. mokinį vedant už rankos;

18.3. guodžiant mokinį;

18.4. pasveikinant mokinį;

18.5. padedant neįgaliam mokiniui;

18.6. mokant mokinį groti instrumentu, šokti;

18.7. rodant mokiniui, kaip atlikti fizinius pratimus;

18.8. rodant mokiniui, kaip tinkamai laikyti rašymo, piešimo, kitas ugdymosi procese naudojamas priemones;

18.9. teikiant pirmąją pagalbą.

**19. Fiziniai veiksmai laikomi nepagrįstais, draudžiamais ir traktuojami kaip smurtas mokinio atžvilgiu tokiais atvejais, kai jie:**

19.1. naudojami kaip bausmė;

19.2. naudojami norint pademonstruoti savo viršenybę;

19.3. naudojami siekiant sukelti vaikui skausmą;

19.4. naudojama didesnė nei būtina fizinė jėga.

20. Pagrįstų fizinių veiksmų naudojimas neturi kelti grėsmės vaiko gyvybei ir sveikatai.

21. Gimnazijos darbuotojas, taikydamas pagrįstus fizinius veiksmus, visada privalo  vadovautis minimalių būtinų fizinių veiksmų panaudojimo trumpiausiam būtinam laikotarpiui principu.

**22. Poveikio priemonės:**

Gimnazijos darbuotojas, esant Tvarkoje nustatytoms sąlygoms ir siekdamas užtikrinti Gimnazijos bendruomenės narių ir (ar) aplinkinių saugumą, gali taikyti šias poveikio priemones ar imtis šių veiksmų:

22.1. pakeisti mokinio, grubiai pažeidusio mokinio elgesio taisykles,  ugdymosi vietą.

22.2. iškviesti įgaliotą atstovą (Pagalbos specialistą);

22.3. organizuoti mokinio daiktų patikrinimą;

22.4. panaudoti pagrįstus fizinius veiksmus.

23. Taikant Tvarkoje numatytas poveikio priemones privalu atsižvelgti į mokinio specialiuosius ugdymosi poreikius, jo sveikatos būklę, psichologinę savijautą ir kitas, poveikio priemonės parinkimui ir taikymui svarbias, aplinkybes.

24. Tvarkoje numatytos poveikio priemonės taikomos mokiniui tik tada, kai gimnazija yra išnaudojusi visas kitas galimas priemones ir švietimo pagalbos teikimo galimybes (žodinė pastaba, pokalbis su mokiniu, tėvų informavimas, Konfliktinių situacijų valdymo tvarkoje numatytos priemonės ir kt.) ir jos nedavė laukiamų rezultatų, išskyrus neatidėliotinus atvejus, kai vaiko elgesys daro žalą ar kelia realų pavojų jo paties ir (ar) kitų asmenų gyvybei, sveikatai, saugumui ar turtui. Kitais atvejais į mokinio padarytus gimnazijos tvarkos taisyklių, mokinio elgesio normų ir (ar) mokymo sutarties nuostatų pažeidimus reaguojama kitų teisės aktų nustatyta tvarka.

25. Apie mokiniui pritaikytą poveikio priemonę turi būti nedelsiant informuojamas gimnazijos direktorius ar jo įgaliotas asmuo (pagalbos  specialistas), mokinio tėvai (globėjai, rūpintojai) arba bent vienas iš jų.

26. Mokiniui pritaikytą poveikio priemonę ir gimnazijos darbuotojo veiksmus mokinio atžvilgiu privalu fiksuoti raštišku pranešimu gimnazijos direktoriui ir pagalbos specialistui.

27. Gimnazijos darbuotojas, įtaręs, kad mokinys gimnazijoje ar jos teritorijoje vartoja narkotines, psichotropines, kitas psichiką veikiančias medžiagas ar yra apsvaigęs nuo šių medžiagų, turi vadovautis Vaikų, vartojančių narkotines, psichotropines, kitas psichiką veikiančias medžiagas nustatymo organizavimo aprašu ir laikytis jame nurodytų veiksmų sekos.

**28. Ugdymosi vietos pakeitimas**

28.1. Ugdymosi vietos pakeitimas gali būti taikomas mokytojo sprendimu, kai mokinio elgesys akivaizdžiai griauna  mokinių ugdymosi procesą pamokos metu;

28.2. Pakeitus ugdymosi vietą, mokinys atlieka mokytojo paskirtas užduotis prižiūrimas kito gimnazijos direktoriaus paskirto darbuotojo (Pagalbos specialisto) arba mokiniui teikiama reikiama švietimo pagalba.

**29. Gimnazijos direktoriaus ar jo įgalioto asmens iškvietimas**

29.1. Gimnazijos darbuotojas gali išsikviesti gimnazijos direktorių ar jo įgaliotą asmenį (Pagalbos specialistą), kad padėtų  nutraukti netinkamą mokinio ar mokinių grupės elgesį.

29.2. Gimnazijos direktorius ar jo įgaliotas asmuo (Pagalbos specialistas) tarpininkauja sprendžiant mokytojo ir mokinio ar mokinių grupės konfliktą, taip pat padeda mokytojui numatyti tolesnes mokinio(-ių) ugdymosi proceso organizavimo galimybes bei pagal kompetenciją inicijuoti ir (ar) spręsti švietimo pagalbos arba drausminių auklėjamojo poveikio priemonių taikymą mokiniui(-iams).

**30. Mokinio daiktų patikrinimas**

30.1. Jeigu gimnazijos darbuotojui kyla pagrįstų įtarimų, jog mokinys gali turėti draudžiamų daiktų, gimnazijos darbuotojas nedelsdamas apie tai informuoja gimnazijos direktorių arba jo įgaliotą asmenį,

30.2. Gimnazijos darbuotojas ir (ar) gimnazijos direktorius arba jo įgaliotas asmuo turi teisę prašyti mokinio parodyti jo asmeninius daiktus. Mokinio daiktai negali būti tikrinami negavus jo sutikimo ir (ar) jam nedalyvaujant;

30.3. Jeigu mokinys sutinka parodyti savo asmeninius daiktus, parodymo metu turi dalyvauti mažiausiai du gimnazijos darbuotojai, vienas iš jų – gimnazijos direktorius arba jo įgaliotas asmuo, klasės auklėtojas. Paaiškėjus, kad mokinys turi draudžiamų daiktų, apie tai nedelsiant informuojami mokinio tėvai (globėjai, rūpintojai) arba bent vienas iš jų.

30.4. Jei mokinys nesutinka parodyti daiktų, apie įtarimus dėl draudžiamų daiktų turėjimo nedelsiant informuojami mokinio tėvai (globėjai, rūpintojai) arba bent vienas iš jų ir jie kviečiami atvykti į gimnaziją. Jiems nesutikus atvykti ir (ar) neatvykus nustatytu laiku, taip pat esant būtinybei, apie įtarimus dėl draudžiamų daiktų turėjimo nedelsiant informuojama teritorinė policijos įstaiga.

30.5. Kol atvyks dėl mokinio daiktų patikrinimo iškviesti asmenys, mokinys turi būti prižiūrimas gimnazijos direktoriaus paskirto gimnazijos darbuotojo.

**VII. BAIGIAMOSIOS NUOSTATOS**

31. Gimnazija, taikydama poveikio priemones netinkamai besielgiantiems mokiniams, turi supažindinti mokinius ir jų tėvus (globėjus, rūpintojus) arba bent vieną iš jų su gimnazijos dokumentais (jų pakeitimais), kuriuose numatytos poveikio priemonės netinkamai besielgiantiems mokiniams, jų taikymo sąlygos ir tvarka;

32. Kai išbandytos visos prevencinės priemonės ir nesulaukta jokio poveikio, siūloma tėvams (globėjams) perkelti vaiką į kitą ugdymo įstaigą (mokyklą).

33. Jei mokinys turi 16 metų, o jo padarytas nusižengimas iš esmės prieštarauja mokinio taisyklėms, mokinys gali būti pašalintas iš gimnazijos (išbrauktas iš mokinių sąrašų) už Mokinių taisyklių nesilaikymą.

34. Su Taisyklėmis mokslo metų pradžioje mokinius supažindina klasės auklėtojas (mokiniai įpareigojami pasirašyti).

35. Taisyklės skelbiamos gimnazijos interneto tinklalapyje.

36. Tvarkos priežiūrą vykdo mokyklos Vaiko gerovės komisija.

PRITARTA:

Mokytojų tarybos posėdžio 2015-06-11 protokolo Nr. 9 nutarimu

Gimnazijos tarybos posėdžio 2015-06-11 protokolo Nr. 4 nutarimu

 **DRAUSMĖS PAŽEIDIMO PAŽYMA**    Priedas Nr. 1

TRAKŲ R. LENTVARIO MOTIEJAUS ŠIMELIOINIO GIMNAZIJA

**DRAUSMĖS PAŽEIDIMO PAŽYMA** Nr. .......................Data ............................
Mokinys(ė) ….............................................................................................................
Klasė ..................... Klasės auklėtoja(-as) ..................................................................

Pamokos, pertraukos, renginio, išvykos metu (pabraukti):

. Triukšmavo;
· Vartojo necenzūrinius žodžius;
· Nereagavo į mokytojo pastabas;
· Nedirbo pamokos metu;
· Tyčiojosi iš klasės draugų, mokytojo;
· Mušėsi;
· Gadino mokymo priemones, gimnazijos inventorių;
· Rūkė gimnazijos patalpose, gimnazijos teritorijoje ar prieigose;
· Gėrė alkoholinius gėrimus, vartojo psichotropines medžiagas,
buvo apsvaigęs nuo jų;
· Nevykdė budėtojų nurodymų;
· Lošė azartinius žaidimus, kortomis;
· Be pateisinamos priežasties praleido pamoką(-as);
· Kita (įrašyti)...............................................................................................................

………………………………………………………………………………………..

………………………………………………………………………………………...

......................................................................................................................................

.......................................................................................................................................

Mokytojo parašas.......................Vardas, pavardė .........................................................
Mokinio drausmės pažeidimo priežasčių aiškinimas.....................................................

…………………………………………………………………………………………

…………………………………………………………………………………………

…………………………………………………………………………………………

…………………………………………………………………………………………

…………………………………………………………………………………………

…………………………………………………………………………………………

…………………………………………………………………………………………

…………………………………………………………………………………………

…………………………………………………………………………………………

…………………………………………………………………………………………

Mokinio parašas.................................Vardas, pavardė.................................................
Soc.pedagogė.................................................................................................................

Susipažinau:
Tėvai(globėjai, rūpintojai .................. .....................................
                                          (parašas)            (vardas, pavardė)

**KONFLIKTINIŲ SITUACIJŲ VALDYMO TVARKA** Priedas Nr. 2

1. Įvykus konfliktinei situacijai, kai mokinio elgesys akivaizdžiai griauna  mokinių ugdymosi procesą pamokos metu, mokytojas taiko drausminimo priemones:

1.1. sudrausmina;

1.2. įspėja;

1.3. persodina;

1.4. taiko kitas drausminimo priemones;

2. Drausminimui nepadėjus:

2.1. jei mokytojas turi galimybę, telefonu iškviečia Pagalbos specialistą;

2.2. mokytojas gali paprašyti klasės seniūno arba jo pavaduotojo pakviesti Pagalbos specialistą;

2.3. Pagalbos specialistas įregistruoja mokinį į ,,Konfliktinių situacijų registracijos žurnalą“;

2.4. mokinys parašo paaiškinimą apie netinkamą elgesį pamokoje ir iki pamokos pabaigos atlieka mokytojo paskirtas u˛duotis;

2.6. mokytojas po pamokos atvyksta pas Pagalbos specialistą, informuoja apie netinkamo elgesio apraiškas pamokoje, informaciją perduoda klasės auklėtojui.

3. Jei tas pats mokinys per pusmetį nusižengia pakartotinai:

3.1. Soc. pedagogas kartu su auklėtoju organizuoja pokalbį su mokiniu. Į pokalbį kviečiami mokinio tėvai.

4. Jei tas pats mokinys per pusmetį nusižengia tris kartus:

4.1. Klasės auklėtojas, suderinęs su socialiniu pedagogu, organizuoja Vaiko gerovės komisijos posėdį.